open-index/open-wikipedia-markdown huggingface dataset:
Uudenkaupungin Jää-Kotkat

O **Uudenkaupungin Jää-Kotkan** ou simplemente **Jää-Kotkan** é un equipo de hóckey sobre xeo da localidade de Uusikaupunki (Finlandia). O club naceu en 1995 da fusión de dous equipos da cidade, o  Lätkä77 e o Kalannin Pallo 65. O equipo xogou tres tempadas consecutivas entre o ano 2000 e o 2003 na segunda categoría do hóckey sobre xeo finés, a Mestis, mais na actualidade o seu traballo se centra principalmente na categoría júnior.

## Xogadores destacados 
* Jaakko Harikkala
* Samu Isosalo
* Maksim Ivanov 
* Antti Jokela
* Janne Niskala
* Mikko Purontakanen
* Sami Ryhänen
* Vikki Tammelin
* Jari Torkki
* Matias Valavuo
* Pekka Virta
* Marko Väkiparta
* Ilkka Heikkinen
* Topi Riutta
* Teemu Virtala
* Patrik Forsbacka
* Sami Häätylä
* Petri Vehanen
* Marko Virtala

## Véxase tamén 
### Ligazóns externas 
* Sitio web oficial
Ahmat

**Ahmat** pode referirse a:

* Hyvinkään Ahmat, equipo de hóckey sobre xeo da localidade de Hyvinkää (Finlandia)
* Haukiputaan Ahmat, equipo de hóckey sobre xeo da localidade de Haukipudas (Finlandia)
Celenterados

::*Para a información sobre os cnidarios (augamares ou medusas, pólipos de coral, anemones etc.) ver Cnidaria.*

Os **Coelenterata** ou **celenterados** (tamén chamados **celentéreos**) é a denominación dun grupo taxonómico hoxe obsoleto, que xa non se usa nas clasificacións modernas. Durante un tempo comprendía o grupo dos Cnidaria e Ctenophora , que se consideraban diblásticos e radiados. Despois, os Ctenophora foron separados e o termo pasou a utilizarse como sinónimo de Cnidaria, pero nas clasificacións modernas o termo foi abandonado en favor de Cnidaria. A estrutura diblástica e a presenza dunha soa abertura corporal e cavidade fixera crer que os cnidarios e os ctenóforos estaban relacionados. Pero agora sábese que a estrutura embrionaria de cternóforos e cnidarios non está relacionada, e tampouco hai outros datos que demostren que ambos os grupos comparten un devanceiro común. Hoxe hai un acordo xeral en que a similitude entre Ctenophora e Cnidaria (a forma medusoide) débese a converxencia evolutiva debida ao feito de estaren os dous grupos adaptados á vida peláxica. Os ctenóforos bentónicos non se parecen en absoluto aos pólipos. Os ctenóforos carecen de ciclo metaxénico de vida e dos cnidoblastos característicos dos cnidarios, pero teñen coloblastos.
As análises filoxenéticas indican que Ctenophora e Cnidaria son grupos separados .

Pola súa parte, a posición dos Ctenophora dentro do reino animal foi debatida durante longo tempo e aínda non está de todo clara e propúxose que eran unha rama irmá dos Bilateria , irmá dos Cnidaria , irmá dos Cnidaria, Placozoa e Bilateria , ou irmá de todo o resto dos filos animais .

En consecuencia, Cnidaria e Ctenophora considéranse filos separados, e o termo Coelenterata englobando a ambos considérase parafilético e non válido taxonomicamente. Celenterado como sinónimo de cnidario aínda segue aparecendo en moitos libros, pero como termo taxonómico debe usarse Cnidaria. 	

Para complicar máis este asunto, un traballo de 1997 de Lynn Margulis (revisando un modelo previo de Thomas Cavalier-Smith) sitúa a Cnidaria e Ctenophora sós dentro da rama dos Radiata do subreino Eumetazoa. Os eumetazoos comprenden todos os animais excepto os Porifera (esponxas), *Trichoplax*, e os aínda pouco comprendidos Mesozoa. Ningunha agrupación é aceptada universalmente; pero poden atoparse na literatura taxonómica. A hipótese dos Coelenterata como grupo foi recentemente reavivada baseándose en datos molecuares, que situarían aos celenterados como un grupo irmán monofilético dos Bilateria.

## Notas
Interkosmos 13

**Interkosmos 13** (Интеркосмос 13 en ruso), tamén denominado **DS-U2-IK Nº 6**, foi un satélite artificial soviético lanzado o 27 de marzo de 1975 mediante un foguete Kosmos 3M desde o cosmódromo de Plesetsk.

## Características 
Interkosmos 13 foi o sexto membro da serie de satélites DS-U2-IK e estaba adicado ó estudo da ionosfera terrestre.

Interkosmos 13 estaba enmarcado dentro do programa de colaboración internacional Interkosmos entre a Unión Soviética e outros países. Foi inxectado nunha órbita inicial de 1 714&nbsp;km de apoxeo e 296&nbsp;km de perixeo, cunha inclinación orbital de 83 graos e un período de 104,9 minutos. Reentrou na atmosfera o 2 de setembro de 1980.

## Notas 
## Véxase tamén 
### Bibliografía 
* 
* 

### Outros artigos 
* DS-U2-IK
* Interkosmos 3
* Interkosmos 5
* Interkosmos 9
* Interkosmos 10
* Interkosmos 12
* Interkosmos 14
Selo de Hawai

[miniatura|Representación do escudo de armas (reinado do rei [Kamehameha III).]]
miniatura|Versión do escudo de armas adoptado máis adiante polo Reino arredor do 1850.

O **Gran Selo do Estado de Hawai** foi establecido oficialmente polo artigo 272 da Lexislatura Territorial de 1959 e deriva do selo territorial. O deseño do escudo de Hawai, modificouse gran parte do escudo territorial. Incluíronse as palabras «State of Hawaii» («Estado de Hawai») na parte superior e «1959» dentro do círculo. A disposición dun escudo para o estado de Hawai foi promulgada polo Lexislador Territorial e ratificada polo Gobernador Quinn o 8 de xuño de 1959. A aprobación da Lei de Admisión aceptou a Hawai o 21 de agosto de 1959 como o 50º Estado dos Estados Unidos de América.

O escudo do Estado de Hawai é moi semellante ó selo da república, a excepción de que na parte superior hai escrito, «Territory of Hawaii» («Territorio de Hawai») e dentro do círculo, «1900» (que é o ano no que o goberno territorial se organizou oficialmente). A lexislatura Territorial de 1901 autorizou a dito escudo modificado como Escudo do Estado de Hawai.

No Escudo da República de Hawai, estaban escritas as palabras «Republic of Hawaii» («República de Hawai») na parte superior e «MDCCXCIV» dentro do círculo, que é o ano (1894) no que se estableceu a república. O Escudo da república foi deseñado polo «College of Arms» de Londres. O deseño recolle varios aspectos da heráldica do Reino de Hawai, e moitas facetas do deseño veñen do escudo de armas utilizadas durante o reinado dos reis Kamehameha III, Kalakaua e Liliuokalani.

## Véxase tamén 
### Outros artigos 
*Bandeira de Hawai
*Himno de Hawai
*Lema de Hawai
Canon literario

Un **canon literario** é un conxunto de obras dotadas de autoridade dentro da literatura. Así, cada lingua ten o seu propio canon, pero existe tamén un canon literario universal.

## Historia 
O concepto ten a súa orixe no século IV coa Biblia, incluíndo nela os libros considerados sagrados polas diversas relixións: xudía, católica, luterana... (canon bíblico). Con todo, xa na cultura da Grecia clásica, cara a mediados do século IV ANE, se consideraba como canon tráxico a obra de Esquilo, Sófocles e Eurípides, e nos séculos III e II ANE realizouse o canon alexandrino, realizado polos filólogos Aristófanes de Bizancio e Aristarco con listas de poetas, filósofos, dramáticos, historiadores e oradores entre outros. Xa na idade media, os Padres da Igrexa crearon un canon non bíblico, con autores cristiáns e pagáns.

No renacemento, coa difusión da imprenta e as linguas vernáculas, comezaron os debates sobre a aplicación do termo **canon**, aplicable ás obras atribuídas lexitimamente a un autor determinado, pero tamén ao grupo de obras estimadas institucionalmente nunha determinada cultura.

## Características 
Un **canon literario** é unha totalidade estática pero aberta. A cononicidade dunha obra está constituída pola súa calidade e as súas circunstancias, establecidas mediante un consenso de xeracións sucesivas de lectores e de críticos e polo grao de influencia na literatura posterior. Así, unha determinada obra é considerada canónica se continúa a ser lida e apreciada en contextos diferentes aos da súa creación.

Á hora de crear un canon literario non só interveñen circunstancias históricas como a transmisión oral, os efectos da censura ou a dispoñibilidade das obras publicadas, senón que a formación do canon pode estar baixo o control dunha cultura oficial. Esta oficialidade pode favorecer as obras que defenden os seus valores ideolóxicos, relixiosos ou estéticos. É por isto que os canons recibiron críticas desde certos estudos culturais e desde a crítica feminista, ao entender que favorecen os homes europeos de raza branca e de clase media e alta, excluíndo as escritoras e escritores doutras culturas e razas.

## Véxase tamén 
### Ligazóns externas 
* "[Canon](http://bernal.cirp.gal/ords/f?p=106:2:::NO:2:P2_TERMO,P2_CONTAINS:canon,%20((canon)%20INPATH%20(%2F%2Ftermo)))", definición no *Dicionario de termos literarios* do CIRP.
Hawaiʻi Ponoʻī

***Hawaiʻi Ponoʻī*** (en hawaiano: "Os propios de Hawai") é o himno nacional de Hawai. A letra foi escrita en 1874 polo Rei David Kalākaua e a música é obra de Henri Berger, que daquela era o xefe de orquestra do rei. Hawai‘i pono‘ī foi o himno nacional do Reino de Hawai e canción adoptada polo Territorio de Hawai antes de se tornar símbolo oficial do estado en 1967.

## Letra 
:

## Véxase tamén 
### Outros artigos 
* Bandeira de Hawai
* Escudo de Hawai
* Lema de Hawai
Peace, Love, Death Metal

***Peace, Love, Death Metal*** é o álbum de estrea da banda estadounidense de garage rock Eagles of Death Metal, editado a través do selo AntAcidAudio o día 23 de marzo do 2004.

## Listaxe de cancións 
Todos os temas foron compostos por Jesse Hughes e Josh Homme, agás onde se indique.

#"I Only Want You" - 2:48
#"Speaking in Tongues" - 2:49
#"So Easy" - 4:00
#"Flames Go Higher" - 2:53
#"Bad Dream Mama" - 3:02
#"English Girl" - 2:38
#"Stacks o' Money" - 2:48
#"Midnight Creeper" - 1:57
#"Stuck in the Metal" (versión de Stealers Wheel: Gerry Rafferty/Joe Egan) - 3:18
#"Already Died" - 3:00
#"Kiss the Devil" - 2:52
#"Whorehoppin' (Shit, Goddamn)" - 3:34
#"San Berdoo Sunburn" - 3:42
#"Wastin' My Time" - 2:42
#"Miss Alissa" - 2:38

Nas edicións británica e europea hai dúas cancións extra: "Miss Sanders" e "Just Nineteen". Unha versión re-gravada da última aparece no seguinte traballo da banda, *Death By Sexy*. A edición europea tamén contén o vídeo de "Midnight Creeper". O grupo tamén filmou vídeos para "I Only Want You" e "Speaking in Tongues". A melodía de "Kiss the Devil" está baseada na canción de folk tradicional "Sugar Baby".
The Offspring (álbum)

***The Offspring*** é o álbum de estrea da banda estadounidense de punk rock The Offspring, editado o 15 de xuño de 1989 a través do selo Nemesis Records. O disco foi re-editado polos selos Nitro Records e Epitaph Records en 1995 cunha portada diferente. Debido ao moderado éxito do álbum, a banda asinou un contrato con Epitaph en 1991.

## Listaxe de cancións 
### CD 
### Vinilo orixinal
#### Cara 1
#### Cara 2
* O tema 11 foi retirada das impresións do álbum despois de xuño do 2001. Na páxina oficial de Offspring, "Kill the President" non é mencionada na listaxe de cancións.
Other Animals

***Other Animals*** é o álbum de estrea da banda estadounidense de indie rock Erase Errata, editado a través do selo Troubleman Unlimited o día 2 de outubro do 2001.

## Listaxe de cancións 
#"Tongue Tied" – 1:41
#"Billy Mummy" – 1:44
#"Delivery" – 1:41
#"1 Minute" – :48
#"Marathon" – 2:55
#"Other Animals Are #1" – 2:11
#"High Society" – 2:27
#"..." – :53
#"French Canadia" – 2:17
#"How to Tell Yourself From a Television" – 2:04
#"Fault List" – 2:20
#"C. Rex" – 1:42
#"Walk Don't Fly" – 2:15
#"Dexterity Is # 2" – 2:10
#"---" – 2:30
Magnified

***Magnified*** é o segundo álbum da banda estadounidense de rock alternativo Failure, editado o 8 de marzo de 1994 a través do selo Slash Records. Magnified diferénciase enormemente do disco de estrea do grupo, *Comfort*, ao usar moita distorsión no baixo. De feito é o único álbum, e un dos poucos discos de rock en xeral, onde a meirande parte dos temas están definidos pola liña de baixo en vez de polo traballo das guitarras.

## Listaxe de cancións 
## Notas
Ascensión

O nome **Ascensión** pode referirse a:

***Ascensión de Xesús**, evento da mitoloxía cristiá;
***Día da Ascensión**, festividade cristiá.

Como topónimo, pode referirse a:

;En Galiza
***A Ascensión**, lugar da parroquia de Fontenla, no concello de Ponteareas;
***A Ascensión**, lugar da parroquia de Entenza, no concello de Salceda de Caselas.

;Fóra de Galiza

;Na Illa de Ascensión
***Illa de Ascensión**, illa británica no Atlántico Sur.

## Véxase tamén
### Outros artigos
***Ascensión recta**, concepto de astronomía.
Interkosmos 14

**Interkosmos 14** (Интеркосмос 14 en ruso), tamén denominado **DS-U2-IK Nº 7**, foi un satélite artificial soviético lanzado o 11 de decembro de 1975 mediante un foguete Kosmos 3M desde o cosmódromo de Plesetsk.

## Características 
Interkosmos 14 foi o sétimo e último membro da serie de satélites DS-U2-IK. Estaba adicado ó estudo da ionosfera terrestre e foi unha das contribucións ó programa de Estudo Magnetosférico Internacional (IMS pola súa sigla en inglés). O satélite levaba cinco experimentos a bordo para medir as emisións ELF (*Extremely Low-Frequency*, frecuencia extremadamente baixa) e VLF (*Very Low-Frequency*, frecuencia moi baixa) da magnetosfera terrestre, así como a variación da densidade do plasma ionosférico e temperatura de electróns ó longo da súa órbita, a variación do contido total de electróns da ionosfera e a enerxía e características de penetración das chuvias de meteoros.

O satélite orientábase magneticamente e contiña un sistema de telemetría estándar e un sistema de banda larga para transmitir datos en tempo real ou a partir do almacenamento de a bordo, consistente nunha grabadora de cinta.

Interkosmos 14 estaba enmarcado dentro do programa de colaboración internacional Interkosmos entre a Unión Soviética e outros países. Foi inxectado nunha órbita inicial de 1707&nbsp;km de apoxeo e 345&nbsp;km de perixeo, cunha inclinación orbital de 74 graos e un período de 105,3 minutos. As operacións co satélite finalizaron o 28 de xuño de 1976 e reentrou na atmosfera o 27 de febreiro de 1983.

## Notas 
## Véxase tamén 
### Bibliografía 
* 
* 
* 

### Outros artigos 
* DS-U2-IK
* Interkosmos 3
* Interkosmos 5
* Interkosmos 9
* Interkosmos 10
* Interkosmos 12
* Interkosmos 13
Manuel Gama Casalderrey

**Manuel Gama Casalderrey**, nado en Lérez (Pontevedra) o 24 de xullo 1896 e finado no Grove o 11 de maio de 1950, foi un comerciante e político galego.

## Traxectoria 
Fillo de Faustino Gama. Foi un dinamizador político e un divulgador do marxismo entre a clase obreira pontevedresa dos anos trinta. Ligado dende moi novo á Sociedade de Agricultores de Lérez, impulsou a creación da Caja Rural de Lérez en 1925, da que sería o seu xerente até 1934. Foi un dos líderes máis significados da Federación Comarcal Agraria. No Congreso Provincial Agrario celebrado en abril de 1930 defendeu o relatorio “Estruturación económica do agrarismo".

Colaborou en *Nueva Aurora*, *El Pueblo Gallego*, *Vida Agraria*, *El Campesino* e *¡¡Revolución!!*. Foi un dos fundadores de Juventud Lerezana, entidade de carácter cultural e recreativo. Na República foi elixido concelleiro na candidatura obreiro-agraria, controlada polos comunistas e formou parte da candidatura comunista nas eleccións xerais de 1933. En xuño de 1936 foi nomeado pola Deputación de Pontevedra administrador interino do sanatorio da Lanzada Miguel Gil Casares.

Logo do golpe de Estado do 18 de xullo de 1936 foi detido, ingresou en prisión o 26 de xullo, e foi posto en liberdade o 18 de xaneiro de 1938. Sufriu un arresto de tres meses polo non pagamento dunha multa de 3.000 pesetas imposta o 21 de outubro de 1937. Volveu ser detido o 9 de marzo de 1938, foi xulgado en consello de guerra o 13 de xullo de 1938, sendo condenado por auxilio á rebelión á pena de morte. Foille conmutada a pena pola de cadea perpetua e, máis tarde, a 12 anos de prisión maior. Padecía tuberculose ósea e recorreu varios cárceres. Pasou a prisión atenuada en 1943 residindo no Grove.
## Notas 
## Véxase tamén 
### Bibliografía 
* 

### Ligazóns externas 
* Familias represaliadas: os Gama (e 3)
* O marxismo de Manuel Gama Casalderrey
Pantiñobre

Como topónimo **Pantiñobre** pode referirse a:

;En Galiza
***Pantiñobre**, parroquia do concello de Arzúa;
****Pantiñobre**, lugar de dita parroquia.

## Véxase tamén
### Outros artigos
Topónimos galegos en -obre

[[Imaxe:Mapa GL - topónimos en obre.png|300px|miniatura|Distribución aproximada por frecuencias en cada concello dos topónimos rematados en obre (datos da versión inicial do Nomenclátor).]]
En Galicia, especialmente no Golfo Ártabro e no Val do Ulla, existe un grupo de topónimos rematados en -*obre*. Segundo Moralejo, están son continuacións medievais e modernas (en -*bre, -be, -ve*) de formas antigas en -*bris*. Están relacionadas xa que logo as terminacións -*briga* (v. Nemetobriga ou Brigantium), -*brix, -bris, -bria* e -*bre* (precedido de vogal: *-abre, -ebre, -ibre, -obre* e -*ubre*; ou consoante, i.e. -*mbre*).

## Listaxe non exhaustiva 
## Fóra de Galicia 
Esta etimoloxía podería non circunscribirse exclusivamente a Galicia: non se poden descartar os posibles Cobre en Asturias ou Dobres en Cantabria e Corte de Cobres, concello de Mértola, distrito de Beja, Portugal. Con todo, é improbable dada a concentración xa non en Galicia, senón en determinadas áreas interiores, e toda hipótese debe confirmarse con documentación medieval.

## Outras terminacións relacionadas 
Existen outras formas evolucionadas por metátese ou disimilación. Ademais, o betacismo permitiu a variación ortográfica.

### ove 
Outros sospeitosos son os rematados en *-ove*, que en Galicia son:
* O Grove (< O Grobe < Ogrobe < Ogobre < Ocobre)
* Guiove, 
* Landrove, 
* Montrove (< Montobre) e 
* Tragove (en Corvillón, Cambados).
Tamén aparecen:
* Castrove (< Castrobre)
No entanto, non se incluirían Ove (de *Euve*) ou Xove (de *[Villa] Iovii*).

### obe 
* Cortobe
* Trobe (< Talobre)

## Falsos positivos 
Existen outros topónimos con esa cadea fonética, pero que non están relacionados coa mesma etimoloxía: Cobres ou aqueles coas palabras
* **nobre**, 
* **pobre**, 
* **cobre** (O Cobre en Ames, Cobres en Vilaboa), 
* **sobre-** (de *suber*, "sobreira" ou de *super*, "posición superior"), 
* **robre** (de *robur*, "carballo") e 
* **salobre** (de "auga pouco salgada")
* Sansobre, en Vimianzo

## Véxase tamén 
### Bibliografía 
* Moralejo Álvarez, Juan José (2003). "Cambre, Pambre e outros topónimos en -bre" *Revista Galega de Filoloxía*, 4: pp. 97-112. .
### Outros artigos 
* Topónimos célticos en Galicia
* Topónimos xermánicos en Galicia
### Ligazóns externas 
* ine.es
Baiobre

Como topónimo **Baiobre** pode referirse a:

;En Galiza
***Baiobre**, lugar da parroquia de Branzá, no concello de Arzúa;
***Baiobre**, lugar da parroquia de Beseño, no concello de Touro.

### Outros artigos
Maruxa Barrio

**Maruxa Barrio Val**, nada en Berredo (Agolada) o 12 de setembro de 1949, e finada en Cangas o 1 de xaneiro de 2023, foi unha mestra e escritora galega.

## Traxectoria 
Trasladouse coa familia primeiro a Ferrol e despois a Coruña. integróuse no Teatro Circo dirigido por Manuel Lourenzo. Aprobou as oposicións a Maxisterio en 1978 e foi mestra nos colexios públicos de Nazaret (Cangas), O Hío, San Roque (Darbo) e no IES Monte Carrasco, centro do que foi directora. En 1982 participou na fundación da Asociación Cívico-Cultural Xiria e despois na Mostra de Teatro Cómico Festivo de Cangas.

Preocupada pola docencia infantil en galego, publicou en colaboración con Henrique Harguindey *Textos pra o ensino de galego* (1976), *Lerias e enredos para os máis pequenos* (1981) e *Contos populares* (1983), reeditado en 1994 como *Antoloxía do conto popular galego*. En 1979 publicou *Xeografía descriptiva de Galicia*.

[miniatura|175px|Contos Populares, [BBdCG.]]
## Obra 
**Textos pra o ensino de galego* (1976)
**Xeografía descriptiva de Galicia* (1979)
**Lerias e enredos para os máis pequenos* (1981)
**Contos populares*, Biblioteca Básica da Cultura Galega (1983)
**Antoloxía do conto popular galego* (1994)
**O mal do zapateiro e outros contos* (1998)

## Vida persoal 
Casou con Henrique Harguindey. O autor de banda deseñada Breixo Harguindey é o fillo deles.

## Notas 
## Véxase tamén 
### Bibliografía 
*
Fernando Mon Rodríguez

**Fernando Mon Rodríguez**, nado na Coruña o 12 de setembro de 1914 e finado ibídem o 23 de agosto de 2002, foi un xornalista e escritor galego.

## Traxectoria 
Foi editor das revistas *La Gazeta del Arte* e *Bellas Artes* e colaborou en *El Ideal Gallego*, *El País* e *La Voz de Galicia*. Membro da Asociación Internacional de Críticos de Arte, recibiu a Gran Cruz de Afonso X o Sabio en 1980.

## Obras 
* *La pintura actual en Galicia*, 1967.
* Aspectos sociales del arte en Galicia, 1971
* *Carlos Maside*, 1972.
* Del ayer histórico a la joven pintura gallega, 1974
* *O compromiso humán de Castelao a traveso do seu arte*, 1976.
* *Nove poemas dibuxados*, 1978.
* Caruncho, 1979
* *Pintura contemporánea en Galicia*, 1987.
* *De arte polémico*, 1990.

## Notas 
## Véxase tamén 
### Bibliografía 
* 
* 
* 
* 
*
Ramón Esturao Calvo

**Ramón Esturao Calvo**, nado en Vidaloíso (Brión) o 31 de decembro de 1909 e finado en Guadalaxara (México) en 2002, foi un militar e político galego.

## Traxectoria 
Fixo o Bacharelato en Santiago de Compostela e iniciou a carreira de Dereito na Universidade de Santiago de Compostela. Na Segunda República ingresou en Izquierda Republicana, pero marchou a Vanguardia de Izquierda Republicana co seu amigo Xoán Xesús González en 1933.

Cando estalou o golpe de Estado do 18 de xullo de 1936 incorporouse a un rexemento de artillaría, e logrou fuxir embarcando na Coruña no barco inglés Orbita o 21 de setembro  rumbo á Habana. En Cuba ocupouse de actividades de propaganda na embaixada española da Habana. Ao ano seguinte regresou ao campo republicano vía Francia. Alistouse nunha brigada da 11ª División e participou na ofensiva de Aragón co grao de tenente. Estivo na defensa de Teruel e foille encomendada a organización do V Corpo do Exército en Cataluña. Ascendeu por méritos de guerra chegando a ser capitán no exército da República e comandante do V Rexemento. Foi capitán do Batallón Galego do V Rexemento de Enrique Líster. Coa caída da fronte de Cataluña pasou a Francia en febreiro de 1939 e foi internado na prisión de Montpellier e máis tarde no campo de refuxio nº 3 de Agde. Exiliouse en México embarcando no buque Ipanema que chegou a Veracruz o 7 de xullo de 1939. Levouse ao exilio a bandeira galega coa que combateran as milicias, e despois entregouna ao Museo Carlos Maside.

En México creou, xunto con outros xefes e oficiais exiliados, a Asociación de Militares Leales a la República, que presidiu durante tres anos. Estivo vencellado ao Padroado da Cultura Galega de México e á revista *Vieiros*, e foi amigo persoal de Luís Soto, Carlos Velo, Florencio Delgado Gurriarán e Arturo Souto. Traballou como vendedor de libros, dirixiu a produción dunha industria de mosaicos, foi xerente da fábrica Celmex de fabricación de cubertos, pero dedicouse, sobre todo, á venda de equipos de oficina chegando a representar en nove estados á empresa de computadoras electrónicas UNIVAC de Sperry Rand Cop.

## Vida persoal 
Casou con Adelina Santaló Cortina, filla de Miquel Santaló Parvorell, refuxiado político catalán, coa que tivo dous fillos.

## Notas 
## Véxase tamén 
### Bibliografía 
* Asilados politicos españoles a bordo del vapor Ipanema
### Ligazóns externas 
* Os que perdemos

* Ramón Esturao: Unha vida no exilio vídeo

* Ficha no Repertorio biobibliográfico do exilio galego
* Ficha no PARES
José Antonio Parga Sanjurjo

**José Antonio Parga Sanjurjo**, nado en Piantón (A Veiga, Asturias) o 11 de febreiro de 1841 e finado en Viveiro o 12 de setembro de 1917, foi un avogado, xuíz e escritor galego.

## Traxectoria 
miniatura|*Proposicion é informe relativos al nombramiento de cronista de Galicia a favor de D. Manuel M. Murguía*, 1885
Fillo de José Raimundo Parga Mosquera e Dolores Sanjurjo Lamas. De novo viviu e fixo os primeiros estudos en Viveiro. Foi fiscal do xulgado de primeira instancia de Mondoñedo, maxistrado na Audiencia de Pontevedra e fiscal en Ourense, Palencia, Lugo e Madrid.

Foi membro activo da Real Sociedade Económica de Amigos do País de Santiago e como tal, en 1884, propuxo que Manuel Murguía fose nomeado cronista de Galicia, con remuneración económica, para así poder rematar a súa *Historia de Galicia*, a cal ficara interrompida e só se publicaran os dous primeiros tomos en 1865 e 1866. Após as xestións realizadas pola Económica, finalmente Murguía editou dous novos volumes en 1888 e 1891 como «cronista xeral do Reino».

Escribiu biografías e artigos históricos no *Boletín de la Real Academia Gallega* e *Galicia*, revista en que iniciou a publicación da novela *La cueva de la doncella* (1887-1889). Ingresou na Real Academia Galega o 28 de setembro de 1907, coa lectura do discurso *El renacimiento de la literatura regional*, respondido por Manuel Murguía.

## Obras 
* Juício crítico del informe sobre crédito agrícola que emitió la Sociedad Económica de Amigos del Pais de Santiago, 1885.
* *La cueva de la doncella*, editada en 2012 (ISBN 978-84-615-9800-7).

## Vida persoal 
Casou con Dolores Acevedo Caballero.

## Notas 
## Véxase tamén 
### Ligazóns externas 
* Artigos no *Boletín de la Real Academia Gallega* 
* Artigos na hemeroteca virtual da RAG
We Care a Lot

***We Care a Lot*** é o álbum de estrea da banda estadounidense de rock Faith No More, editado no ano 1985 a través do selo Mordam Records. na edición orixinal en vinilo a banda aparece acreditada como "Faith. No More" no libreto e no propio disco.

## Produción 
A banda inicalmente comezou a gravación do álbum sen o apoio dun selo discográfico e, despois de xuntar cartos, gravou cinco cancións. Con elas conseguiron gañar a atención de Ruth Schwartz, que estaba creando o selo independente Mordam Records, fichando por el e rematando o álbum tras recibir financiamento. Foi o primeiro lanzamento oficial tanto do grupo como da discográfica.

O álbum gravouse nun curto período de tempo cun presuposto moi baixo. Nunha entrevista en 2015 o baixista Billy Gould dixo, "Probablemente hai cousas que puidemos facer mellor, pero ao mesmo tempo penso que as interpretacións foron bastante boas. E iso tiña que ver con manternos concentrados e ter que traballar con esas restricións orzamentarias. Ensaiamos moitísimo antes de ir gravar, así que estabamos preparados".

## Listaxe de cancións 
## Notas
Mo'Nique

**Monique Angela Hicks** (**Imes** de solteira), nada o 11 de decembro de 1967 en Woodlawn, Maryland, é unha humorista e actriz estadounidense. No 2009 acadou o Oscar á mellor actriz secundaria polo seu traballo no filme *Precious*.

## Filmografía 
## Véxase tamén 
### Ligazóns externas 
* Páxina oficial 
*
Death by Sexy

***Death by Sexy*** é o segundo álbum da banda estadounidense de garage rock Eagles of Death Metal, editado a través do selo Downtown Records o día 11 de abril do 2006 nos Estados Unidos e o 3 de xuño en Europa.

A portada do disco ten elementos semellantes ás portadas de *Sticky Fingers* (1971) dos Rolling Stones, de *Too Fast For Love* (1981) de Mötley Crüe e de *Get Lucky* (1981) de Loverboy. O tema "Don't Speak (I Came to Make a Bang!)" apareceu nun anuncio de Nike no ano 2008 dirixido por Guy Ritchie.

## Listaxe de cancións 
Todos os temas compostos por Jesse Hughes e Josh Homme.

A versión europea contén 15 temas:
* O tema 14 ten unha duración de 4 segundos, e consiste nunha trompeta e nunha voz dicindo "Bonus track for Europe".
* Tema 15, "Nasty Notion" 3:11.
Hai unha edición especial de xira con tres temas extra:
* "Beat on the Brat" (versión de Ramones)
* "Addicted to Love" (versión de Robert Palmer)
* "High Voltage Rock´n´Roll" (versión de AC/DC)
Río Uma

O **río Uma** é un afluente do río Tea pola súa dereita, á súa vez afluente do río Miño, duns 40 quilómetros de longo, que atravesa a bisbarra do Condado, no sur da provincia de Pontevedra nos concellos de Ponteareas e Salvaterra de Miño.

## Etimoloxía 
*Uma* 1-m-a, viría da raíz hidronímica prelatina galaica indoeuropea *u̯h1-m (auga)̯̯ cfr. lat. *ūmeō 1-m-o, de recoñecida presenza na hidronimia galega (Río Umia, Río Mao, Acea de Ama etc).

## Curso 
Nace na parroquia de Uma, de onde colle o nome, que viría da raíz hidronímica prelatina indoeuropea *Um-* (auga), de recoñecida presenza na hidronimia galega (Río Umia, Río Mao, Acea de Ama etc). Enmárcase na conca do Miño. A altitde media é de 59 m sobre o nivel do mar. 
Conta con varios muíños e pozas (ex. Poza de Cecia en Lira e o muíño da Serra en Celeiros).

Ten un couto de pesca de 5,70 km. O límite superior fíxase no lugar de Ponte Alta, na aldea de Lira (Salvaterra de Miño), e a estrema inferior na presa de Manguiña, entre A Valboa e As Covas (Ponteareas).

## Galería de imaxes 

Ficheiro:A Ceña. Angoares.JPG|Río Uma en Angoares, Ponteareas, antes de abocar no Tea.
Ficheiro:Cabalon, rio Uma.JPG|Fervenza en Angoares.
Ficheiro:Rio Uma Cabalon.jpg|Río Uma en Angoares, coa ponte medieval do Cabalón ao fondo.
Ficheiro:Rio Uma Celeiros, Ponteareas.jpg|Paso que cruza o río Uma na parroquia de Celeiros (Ponteareas).

## Notas 
## Véxase tamén 
### Outros artigos 
*Río Tea
A Storm of Swords

***A Storm of Swords*** ("Treboada de espadas") é o terceiro libro da saga literaria A Song of Ice and Fire, unha a serie de fantasía escrita polo autor estadounidense George R. R. Martin. Foi publicado por vez primeira o 8 de agosto de 2000 no Reino Unido, á cal lle seguiu en novembro a edición dos Estados Unidos de América. A súa publicación foi precedida pola novela *Path of the Dragon*, que recolle os capítulos de Daenerys Targaryen nun só libro.

No momento da súa publicación, *A Storm of Swords* foi a parte máis longa da serie. A súa extensión fixo que no Reino Unido, Australia e Israel as edición de tapas brandas fosen divididas en dúas metades, sendo a parte 1 publicada baixo o nome *Steel and Snow* en xuño de 2001 e a parte 2 como *Blood and Gold* en agosto de 2001. A mesma división foi utilizada na edición polaca. En Francia, tomouse a decisión de dividir a novela en catro partes.

*A Storm of Swords* gañou o Premio Locus de 2001, o Premio Geffen de 2002 na categoría de mellor novela e foi nomeada no 2001 ó Premio Nebula.

*A Storm of Swords* tamén é o nome da segunda expansión do do xogo de mesa *A Game of Thrones*, lanzado en xullo de 2006. Aproximadamente a primeira parte da novela será adaptada na televisión como terceira tempada da serie da HBO *Game of Thrones*.

## Notas 
## Véxase tamén 
### Ligazóns externas 
* George R.R. Martin’s ‘Game Of Thrones’ Greenlit By HBO
Polbo á mugardesa

O **polbo á mugardesa** é un prato principal de polbo orixinario da vila mariñeira de Mugardos. Este xeito de servir o polbo pódese tomar todo o ano nos establecementos hostaleiros da vila mariñeira da ría de Ferrol.

## Receita e ingredientes
*Polbo (un ou dous kg limpo)
*Patacas (un ou dous kg)
*Dúas cebolas grandes (picadas)
*Pemento verde e vermello (limpo e cortado en tiras)
*Un dente de allo (moído)
*Aceite (de oliva), sal (gordo), pemento doce e picante (moído)
*Folla de loureiro

## Preparacións 
O polbo limpo xa mallado métese suxeito pola cabeza tres veces na auga fervendo para que estea tenro. Non se coce na auga, a isto chámano "asustar" ao polbo.

Na tixola co aceite de oliva quente sofrítese as cebolas e o dente de allo picados xuntos (sen deixar que se queimen), cando estean fritidos engádense os pementos en tiras. Cando estea ao punto engádese un pouco de pemento doce e picante (ao gusto), bótase logo o polbo cortado en anacos, e déixase fritir 15 ou 20 minutos.

Sérvese en pratos normais (non de madeira) acompañado de patacas cocidas enteiras ou cachelos.

## Véxase tamén
### Outros artigos
*Festa do polbo de Mugardos
### Ligazóns externas
*Vídeo coa receita de Polbo á mugardesa Paradores (en Youtube)
*Páxina do concello de Mugardos sobre a festa do polbo
Lee Daniels

**Lee Louis Daniels**, nado en Filadelfia (Pensilvania) o 24 de decembro de 1959, é un actor, produtor e director de cine estadounidense. Entre os seus traballos máis notábeis destacan os filmes ''Monster's Ball* e *Precious*, acadando este último dous premios da Academia (mellor guión adaptado e mellor actriz secundaria).

## Filmografía 
### Como produtor 
* *Monster's Ball* (2001)
* *The Woodsman* (2004)
* *Shadowboxer* (2005)
* *Tennessee* (2008)
* *Precious* (2009)

### Como director 
* *Shadowboxer* (2005)
* *Precious* (2009)
* *The Paperboy* (2012)
* *The Butler* (2013)

### Como actor 
* *A Little Off Mark* (1986)
* *Agnes und seine Brüder* (2004)
* *Shadowboxer* (2005)

### Propia 
* *My Big Break* (2009)
* *The Black List: Volume 3'' (2010)

## Véxase tamén 
### Ligazóns externas 
* Páxina oficial 
*
Slanted and Enchanted

***Slanted and Enchanted*** é o álbum de estrea da banda estadounidense de indie rock Pavement, editado o 20 de abril de 1992 a través do selo Matador Records. O disco foi distribuído aos críticos no ano 1991, meses antes do seu lanzamento oficial. As sesións de gravación dividíronse entre os South Makepeace Studios en Brooklyn, Nova York e os Louder Than You Think Studios en Stockton, California. 

No ano 2003 o disco foi situado no número 134 da lista da *Rolling Stone* dos 500 mellores álbums de todos os tempos, quedando na revisión de 2012 no posto 135. En novembro de 2003 a publicación en liña Pitchfork Media escolleuno como o quinto mellor álbum dos anos 90.

Unha versión expandida do álbum formada por dous discos, *Slanted and Enchanted: Luxe & Reduxe*, publicouse no ano 2002. Xunto cos 14 temas orixinais, inclúe 10 cancións máis das sesións de gravación no disco 1, e o disco 2 está formado polos catro temas do EP *Watery, Domestic*, sete temas de sesións de gravación e 13 temas ao vivo (dun concerto na Brixton Academy de Londres o 14 de decembro de 1992).

## Listaxe de cancións 
## Notas
Tallamar

[thumb|[Ponte Maior de Ourense cos tallamares nos piares.]]

:*Para a táboa dunha embarcación que fende a auga, véxase tallamar (náutica)*

En arquitectura e enxeñaría civil un **tallamar** é unha construción en forma de quilla nos piares dunha ponte augas arriba. Serve para cortar e repartir a corrente de auga cara aos lados, evitando posíbeis danos no piar. Serven coma contrafortes ás pontes, facendo que estas ofrezan maior resistencia á forza da auga.
## Notas
In Plenty and In Time of Need

**In Plenty and In Time of Need** é o himno nacional de Barbados. Foi escrito por Irving Burgie (1926-) e a música é obra de C. Van Roland Edwards (1912–1985). A canción foi adoptada oficialmente cando se tornou independente en 1966.

## Letra 
In plenty and in time of need 
When this fair land was young
Our brave forefathers sowed the seed
From which our pride has sprung
A pride that makes no wanton boast
Of what it has withstood
That binds our hearts from coast to coast
The pride of nationhood

Refrán:
We loyal sons and daughters all
Do hereby make it known
These fields and hills beyond recall
Are now our very own
We write our names on history's page
With expectations great
Strict guardians of our heritage
Firm craftsmen of our fate

The Lord has been the people's guide
For past three hundred years.
With Him still on the people's side
We have no doubts or fears.
Upward and onward we shall go,
Inspired, exulting, free,
And greater will our nation grow
In strength and unity.
Refrán

## Véxase tamén 
### Outros artigos 
*Bandeira de Barbados
*Escudo de Barbados
Tuvalu mo te Atua

**Tuvalu mo te Atua** (do tuvalés "Tuvalu para o todopoderoso") é o himno nacional de Tuvalu. A letra e a música son obra de Afaese Manoa.

Foi adoptado en 1978, cando o país acadou a independencia.

## Letra 
:*Tuvalu mo te Atua*
:Ko te Fakavae sili,
:Ko te ala foki tena,
:O te manuia katoa;
:Loto lasi o fai,
:Tou malo saoloto;
:Fusi ake katoa
:Ki te loto alofa;
:Kae amo fakatasi
:Ate atu fenua.
:"Tuvalu mo te Atua"
:Ki te se gata mai!

:Tuku atu tau pulega
:Ki te pule mai luga,
:Kilo tonu ki ou mua
:Me ko ia e tautai.
:"Pule tasi mo ia"
:Ki te se gata mai,
:Ko tena mana
:Ko tou malosi tena.
:Pati lima kae kalaga
:Ulufonu ki te tupu.
:"Tuvalu ko tu saoloto"
:Ki te se gata mai!

## Véxase tamén 
### Outros artigos 
*Bandeira de Tuvalu
*Escudo de Tuvalu
Escudo de Tuvalu

O **escudo de Tuvalu** é un campo partido de azur na súa división superior, de ouro ou dourado con catro ondas de azur na súa división inferior, con bordo de ouro, cargada con oito mexillóns nas súas cores naturais e oito follas de plátano de sinople. No campo de azur, unha cabana sobre o chan, representado co sinople.

A cor azul do fondo do escudo representa o ceo, as liñas de cor dourado e azul simbolizan as ondas do Océano.

Na parte inferior do escudo aparece, escrito nunha cinta, o lema nacional do país e título do Himno Nacional, *Tuvalu mo te Atua* ("*Tuvalu para o Todopoderoso*").

## Véxase tamén 
### Ligazóns externas 
* Bandeira de Tuvalu
* Tuvalu mo te Atua
Escudo de Barbados

O **escudo de Barbados** é un dos símbolos nacionais de Barbados dende a súa independencia en 1966.

A parte central é coñecida como "escudo dourado". Consiste nun campo de ouro no que figuran dous "Orgullos de Barbados", que son a flor nacional (Caesalpinia pulcherrima do xénero das Poincianas) e unha figueira "barbada" (Ficus citrifolia) que era común na illa no momento no que os portugueses chegaron á illa e de quen recibe o nome.

## Escudo de armas 
O escudo formado por un campo de ouro cos elementos mencionados está suxeito por dúas figuras con forma de animais. Á esquerda un golfiño de azur e de goles, que representa á industria pesqueira de Barbados, e á dereita un pelicano en cores naturais que simboliza a unha pequena illa chamada Illa do Pelicano que nalgún momento existiu fronte a costa de Bridgetown. A cruz que forman as canas representa a cruz na cal Santo André foi crucificado. Na base do escudo hai unha lenda que di: *"Pride and Industry"* (*Orgullo e Industria*) en referencia ó lema da nación.
Lisa Kelly

**Lisa Kelly**, (**Laoise Ní Cheallaigh** en irlandés), nada o 7 de maio de 1977 en Dublín, é unha cantante irlandesa membro do grupo musical Celtic Woman. Antes de formar parte do grupo Celtic Woman, Kelly traballou en numerosos musicais e obras teatrais.

## Discografía 
**Lisa* (2003)
**Celtic Woman* (1 de marzo de 2005)
**Celtic Woman: A Christmas Celebration* (3 de outubro de 2006)
**Celtic Woman: A New Journey* (30 de xaneiro de 2007)
**Celtic Woman: The Greatest Journey* (28 de outubro de 2008)
**Celtic Woman: Songs from the Heart* (26 de xaneiro de 2010)
**Celtic Woman: Lullaby* (15 de febreiro de 2011)
**Celtic Woman: Believe* (25 de maio de 2011 e 24 de xaneiro de 2012)

## Véxase tamén 
### Ligazóns externas 
*Páxina oficial 
*Páxina oficial de Celtic Woman 
*
Kosmos 378

**Kosmos 378** (Космос 378 en ruso), tamén denominado **DS-U2-IP**, foi un satélite artificial soviético lanzado o 17 de novembro de 1970 mediante un foguete Kosmos 3M desde o cosmódromo de Plesetsk.

## Características 
Kosmos 378 foi o primeiro e único membro do modelo de satélites DS-U2-IP. Estaba adicado a facer observacións da ionosfera e á medición dos fluxos de partículas cargadas. Foi inxectado nunha órbita inicial de 1763&nbsp;km de apoxeo e 241&nbsp;km de perixeo, cunha inclinación orbital de 74 graos e un período de 104,9 minutos. Reentrou na atmosfera o 17 de agosto de 1972.

## Notas 
## Véxase tamén 
### Bibliografía 
* 
*
Dúlamán

**"Dúlamán"** (*Alga parda* en galego), é unha canción tradicional irlandesa. Existen dúas versións da melodía que veñen da tradición folclórica irlandesa. A primeira delas foi gravada polo grupo Clannad no seu álbum *Dúlamán*, e a segunda melodía foi gravada polo grupo Altan no seu álbum *Island Angel*.

O texto da canción refírese á práctica irlandesa de recollida de algas con fins diversos, e data dos tempos da fame na Irlanda, cando as algas eran un complemento da dieta dos irlandeses. Nárrase a discusión dun "dúlamán Gaelach" (un home que recolle algas mariñas para tinguir roupa) e un "dúlamán maorach" (un home que recolle algas para comer). Este último quere casar coa filla do primeiro, e fai varios argumentos e rogos para este fin. Finalmente, remata declarando que a levará consigo sen máis.

O refrán da canción di así:

## Gravacións da canción 
* 1976 - Clannad - *Dúlamán*
* 1993 - Altan - *Island Angel*
* 1995 - Anúna- *Omnis*
* 1997 - Chanticleer- *Wondrous Love*
* 1999 - Dónal Lunny para a Telecom Éireann".
* 2007 - Celtic Woman - *Celtic Woman: A New Journey*
* 2003 - Omnia - *3*
* 2009 - Omnia - *World of Omnia*
* 2012 - Celtic Thunder - *Voyage*
* 2012 - The Vocal Consort - *Incantations*

## Véxase tamén 
### Ligazóns externas 
*1976 Letra de Clannad 
*1993 Letra con transcrición fonética .
*Historia da canción
Seteira

[miniatura|Balcón con seteira en cruz ([Castelo de Rauzan, Francia).]]
[miniatura|Seteira con troneira ([Castelo de Penela, Portugal).]]

Unha **seteira**, en arquitectura militar, é unha abertura ou un rebaixamento na muralla, que na súa concepción primitiva permitía aos defensores (arqueiros, besteiros) lanzar setas.

Bastante empregada na arquitectura medieval, pode ser descrita como un van na albanelaría na forma dunha faixa ou fiestra vertical, cuxa altura corresponde a aproximadamente cinco veces a súa largura. En xeral, posúe peitoril de aproximadamente trinta centímetros e a súa lumieira dista aproximadamente trinta centímetros do teito.

Conforme o período construtivo e a súa rexión pode ser simple ou en cruz. Coa introdución das armas de fogo, a partir do século XIV, algunhas presentan adaptación para tiros de arcabuz, mosquete ou pequenos canóns. Os vans circulares abertos para esas primitivas pezas de artillaría son chamados troneiras.

## Notas 
## Véxase tamén 
### Outros artigos 
* Amea
* Troneira
Teais

**Teais** é unha empresa galega fundada en Arteixo dedicada á fabricación e comercialización de produtos e sistemas especiais para a construción e a industria. Vende os seus produtos en máis de 40 países.
## Historia 
Teais inicia as súas actividades hai máis de 30 anos fabricando produtos de impermeabilización. O éxito e a calidade da empresa fixeron que o negocio medrase ampliando á fabricación de pinturas, adhesivos, formigóns especiais, ferramentas e outros produtos para a construción.

Ten unha fábrica de 10.000 m² nunha parcela de 24.000 m² no polígono de Sabón. Nos últimos anos abriu delegacións e fábricas con acordos con empresas locais doutros países.

En 2010 chegou a un acordo con investidores para crear unha *joint venture* ou empresa conxunta, co nome de TEAIS Tunisie para vender e fabricar os seus produtos no norte de África. Logo do terremoto de Lorca de 2011, a empresa ofreceuse a doar aos habitantes da vila murciana tódalas grampas necesarias para reparar as gretas dos edificios.

Os produtos que ofrece son adhesivos, aditivos, illamentos, desencofrantes, emplastes e morteiros especiais, limpadores, impermeabilizantes, disolventes, pavimentos, revestimentos, imprimacións, pinturas, produtos para madeira, liña naval, masillas e ferramentas.
## Galería de imaxes

Bote_de_pintura_Teais.jpg|Bote de pintura de Teais.
Variedades_Alexandro,_Castro_de_Rei.jpg|Publicidade de Teais en Castro de Rei.

Mural de Teais en Perillo, Oleiros.jpg|Mural de Teais en Perillo, Oleiros.

## Notas 
## Véxase tamén 
### Ligazóns externas 
* Páxina web de Teais
Carrot Top

**Scott Thompson**, nado en Rockledge, Florida o 25 de febreiro de 1965, é un cómico e actor estadounidense coñecido co alcume **Carrot Top**.

## Traxectoria 
Thompson naceu o 25 de febreiro de 1965 en Rockledge, Florida, e medrou en Cocoa, Florida. É o fillo máis novo duns enxeñeiros da NASA. Asistiu ó Insituto de Cocoa, onde tocou os tambores nunha banda de marchas e concertos. Graduouse en 1983. Recibiu o alcume "Carrot Top" dun adestrador local de natación, en referencia ó seu pelo rubio, alcume que se convertería na súa propia marca posteriormente. A finais da década de 1980, Thompson traballou como mensaxeiro nunha empresa hipotecaria. Despois do instituto asistiu á Universidade Atlántica de Florida en Boca Raton. Durante o seu primeiro ano como estudante, Thompson comezou as súas primeiras actuacións como cómico.

## Notas 
## Véxase tamén 
### Ligazóns externas 
* Ficha na IMDb
Anemone

O termo **anemone** pódese referir a:
* ***Anemone*** xénero de plantas herbáceas da familia ranunculáceas, coñecidas culgarmente coma **anémonas** ou **anemones**.
* **Actiniarios** (Actiniaria), anemones de mar, orde de animais mariños; anémona de mar, mexona, anémona mariña, apegón.
## Outros 
***Anémone**, (nada en 1950) é unha actriz francesa,  cineasta e activista política.

## Véxase tamén 
### Outros artigos 
*Anémona
Troneira

[miniatura|Troneira en cruz no [Castelo de Santa María da Feira, Portugal.]]

A **troneira** (de *trom* ou do castelán *tronera*), en arquitectura militar, é unha abertura circular, en forma de cruz, nunha muralla ou nunha amea, propia para recibir artillaría leve. Tamén pode referirse ao burato no costado dun barco, por onde se poden disparar os canóns sen exporse ao fogo inimigo.

Tamén designa o espazo entre os merlóns ou ameas, por onde se enfía a boca da peza de artillaría (canón).

O nome troneira parece ter orixe na antiga arma de artillaría *trom*, un pequeno canón, usado máis recentemente para tiro atallado.

## Clasificación segundo a forma 
* Troneira simple - constituída por un van circular e largo coroado por unha fenda vertical.
* Troneira de cruz - composta por un orificio circular coroado por unha fenda vertical (para a observación en alcance), cortada por un trazo transversal (para a observación en dirección), en forma de cruz.
* Troneira de dupla cruz - composta por un orificio circular e unha fenda vertical con dous ou máis trazos transversais para observación.
* Canoneira - de formato rectangular construída no corpo das fortificacións no período de transición das fortalezas medievais ás abaluartadas.

## Galería 

Ficheiro:Tron Gun.jpg|"Trom" no Museo do Rexemento de Lanceiros n.º 2, Portugal.
Ficheiro:Castelo de penela (75).JPG|Troneira e seteira (Castelo de Penela)
Ficheiro:Hochfeistritz - Kirche - Schießscharte.jpg|Troneira simple (Austria).
Ficheiro:Nossa Senhora do Baluarte - troneira.jpg|Troneira en cruz (Capela de Nossa Senhora do Baluarte, Mozambique)
Ficheiro:NOR1438.JPG|Troneira de dupla cruz (Francia).
Ficheiro:Belem tower 004 cc.jpg|Canoneiras na Torre de Belém, Portugal.

## Notas 
## Véxase tamén 
### Bibliografía 
* NUNES, António Lopes Pires. *Dicionário de Arquitetura Militar*. Casal de Cambra (Sintra): Caleidoscópio, 2005. ISBN 972-8801-94-7 p.&nbsp;243-245.

### Outros artigos 
* Seteira